Den Nord-Cimbriske Tilskuer, 1839-07-30
Orienten. Man har denne Gang den høist vigtige Efterretning fra Alexandrien af 6te Juli. at efter at den ægyptiske Armee under Jbrahim Paschas befaling har angrebet den tyrkiske Armee paa hiin Side Aleppo, har den Sidste efter en 2 Timers Kamp maattet rømme Valdpladsen, og som en Følge deraf, er alt Material, bestaaende af Kanoner, Gevæhrer og Munition falden i Ægypternes Hænder. Jbrahim Pascha har skrevet denne Beretning den 25de Junii den tyrkiske Overbefalingshavers Telt, og han havde givet et Regiment Jnfanterie og 3 Cavallerie-Regimenter Ordre til at rykke frem mod Orfa og Diarbekir." Fra Constantinopel skrives under 8de Juli. "Tingene tage en for den nye Regjering beklagelseværdig Vending. Porten har erholdt den officielle Melding, at Haftz Pascha, der ikke tidlig nok har faaet befaling til at standse med Fjendtlighederne, er af Jbrahim Pascha bleven total slaaet. Da Armeen har Euphratfloden i Ryggen, er den udsat for aldeles Tilintetgjørelse. Den franske Agent Caillies Bestræbelser for at standse Fjendtlighederne, vare aldeles frugtesløse. Efter denne Seier, er Jbrahim Pascha rykket frem paa Veien til Kintahia. Siden denne Efterretning er indløben, hersker der en dump Skræk i Hovedstaden, der har naaet sin høieste Grad ved den anden indløbne Hjøbspost, som har bragt det ottomaniske Rige paa Afgrundens Rand, og snart vil have en russisk Occupation til Følge af den for Tropper blottede Hovedstad. Capuden Pascha, som i Sultan Mahmuds sidste Tid var kaldet tilbage til Hovedstadens Beskyttelse, har saasnart han erfoer den nye Sultans Thronbestigelse, og det nye Ministeriums Besættelse ved hans Dødsfiende Chosrew Pascha, opreist Oprørsfanen, har opmuntret sine Tropper til Ulydighed mod den nye Sultan, og lettet Anker ved Dardanellerne for at begive sig til Rhodus og forene sig med den ægyptiske Flaade, for i Forening med denne at ile til Hovedstaden og at styrte det nye Regentskab. Denne Anskuelse har han aabenbare tilkjendegivet, og man tænke sig derfor Tingenes nærværende Stilling. Capudan Pascha har her et stærkt Partie, og der gives kun et Middel til at rædde den europæiske Jnteresse, det er, naar Frankerig og Engeland hurtig lægger sig imellem, og afvæbner Capudan Pascha. De fremmede Gesandtere vare den 8de Juli alle samlede i Portens Pallads til en Conferents, og alle forsikkrede den nye Sultan gjentagne Gange om deres Hoffers Beskiermelse og Bistand. Capudan Pascha havde for hans Afreise fra Dardanellerne skikket en Expresse til Alerandrette med Skrivelse, til Haffs Pascha om at afholde sig fra alle Fjendtligheder mod Ægypterne, og at gjøre fælleds Sag med ham mod den nye Regjering i Constantinopel, som han siger, skal være det gamle Janitschar Partie hengiven. Hvor den forenede franske og engelske Flaade i dette Øieblik befinder sig, veed man ikke. Fra Wien meddeles under 17de Juli igjen den paafaldende Efterretning, at den tyrkiske Flaade var udløben fra Dardanellerne, men geraadede strax efter dens Udseiling i et frygteligt Sammenstød med den Ægyptiske, og blev af denne aldeles tilintetgjort. Dette er igjen i Modsætning med det Foregaaende, saa at man først maa oppebie Opløsningen af denne Gaade. Paa Børsen i Paris var Coursen ved alle disse Efterretninger falden dybt; men hævede sig igjen i den Overbeviisning, at alle de 3 store Magter ville forebygge videre Conflict i Orienten. Det er, som at det var besluttet, at Skjæbnen i alt skal begunstige Vicekongen af Ægypten, saaledes meldes der nu, at Jmanen af Sana, i Nærheden af Havnen og Staden Aden, paa Grund af at Engelænderne have bemægtiget sig denne, har renonceret paa sit Herredømme, og har overdraget samme til Vicekongen af Ægypten og kun forbeholdt sig en geistlig Værdighed og en aarlig Pension; Jndførselstolden paa Kaffe, og Caravantoget mellem Mekka og Sang, blev strax frigivet. Derimod har Vicekongen paa den engelske Residents Forestilling rømmet Øen Bahrein i den persiske Havbugt, og trukket sine Tropper tilbage.